CELEX: C2007/269/129
Language: el
Date: 2007-11-10 00:00:00
Title: Υπόθεση F-85/07: Προσφυγή της Ana Anselmo κ.λπ κατά του Συμβουλίου της Ευρωπαϊκής Ένωσης που ασκήθηκε στις 22 Αυγούστου 2007

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/71
            
         Προσφυγή της Ana Anselmo κ.λπ κατά του Συμβουλίου της Ευρωπαϊκής Ένωσης που ασκήθηκε στις 22 Αυγούστου 2007
   (Υπόθεση F-85/07)
   (2007/C 269/129)
   Γλώσσα διαδικασίας: η γαλλική
   Διάδικοι
   
      Προσφεύγοντες: Ana Anselmo (Bρυξέλλες, Βέλγιο) και λοιποί (εκπρόσωπος: Σ. Παππάς, δικηγόρος)
   
      Καθού: Συμβούλιο της Ευρωπαϊκής Ένωσης
   Αιτήματα των προσφευγόντων
   Οι προσφεύγοντες ζητούν από το Δικαστήριο Δημόσιας Διοίκησης:
   
               —
            
            
               Να ακυρώσει, αφενός, τις από 11 Μαΐου 2007 αποφάσεις της αρμόδιας για τους διορισμούς αρχής (ΑΔΑ), περί απορρίψεως των διοικητικών ενστάσεων των προσφευγόντων, με αντικείμενο τη διαφορετική μεταχείριση των επιτυχόντων του εσωτερικού διαγωνισμού B/277 και των υπαλλήλων που θα τύχουν της διαδικασίας πιστοποιήσεως, όπως καθορίζεται με την από 2 Δεκεμβρίου 2004 απόφαση του Συμβουλίου, περί των λεπτομερειών εφαρμογής της διαδικασίας πιστοποιήσεως και, αφετέρου, τις προσβαλλόμενες με τις διοικητικές αυτές ενστάσεις αποφάσεις·
            
         
               —
            
            
               Να διαπιστώσει την παράβαση του άρθρου 5, παράγραφος 2, του παραρτήματος XIII του κανονισμού υπηρεσιακής καταστάσεως των υπαλλήλων (ΚΥΚ) λόγω της μη αναγνωρίσεως της αρχαιότητας σε βαθμό στους επιτυχόντες του εσωτερικού διαγωνισμού B/277·
            
         
               —
            
            
               Να διαπιστώσει την προσβολή της αρχής της ίσης μεταχειρίσεως και της αρχής της χρηστής διοικήσεως, που απορρέει από την παράλειψη να ληφθεί υπόψη η αρχαιότητα σε βαθμό και από την υποχρέωση κινητικότητας που επιβάλλεται μόνο στους επιτυχόντες του διαγωνισμού·
            
         
               —
            
            
               Κατά συνέπεια, να αναγνωρίσει την αρχαιότητα σε βαθμό στους επιτυχόντες του διαγωνισμού ακυρώνοντας τις προσβαλλόμενες πράξεις·
            
         
               —
            
            
               Να καταδικάσει το Συμβούλιο στα δικαστικά έξοδα.
            
         Λόγοι και κύρια επιχειρήματα
   Οι προσφεύγοντες, επιτυχόντες του εσωτερικού διαγωνισμού B/277, δημοσιευθέντος στις 9 Ιουλίου 2007 από τη Γενική Γραμματεία του Συμβουλίου, διορίστηκαν αρχικώς στην κατηγορία Β, διατηρώντας την κτηθείσα αρχαιότητα σε βαθμό στις κατηγορίες C και D. Στη συνέχεια, η αρχαιότητά τους σε βαθμό περιορίστηκε στην ημερομηνία αναλήψεως των νέων καθηκόντων, ενώ το προσωπικό που είχε φθάσει στην κατηγορία Β δυνάμει της διαδικασίας πιστοποιήσεως και όχι μέσω της επιτυχίας σε διαγωνισμό, μπόρεσε να διατηρήσει την επίμαχη αρχαιότητα. Υπό τις συνθήκες αυτές, οι προσφεύγοντες προβάλλουν την παράβαση των διατάξεων και αρχών που αναφέρονται στα αιτήματά τους ανωτέρω.